ગાંધીનગર સહિત સમગ્ર રાજયમાં હીટવેવની અસર વર્તાવા લાગી છે અને ગુરુ અને શુક્રવારના દિવસોમાં ગરમીએ આકરો મિજાજ દેખાડતાં શહેરના લઘુતમ અને મહતમ તાપમાનનો પારો ઉંચો જાવા મળ્યો હતો.વૈશાખના પ્રારંભના દિવસોમાં જ કાળઝાળ ગરમીનો અનુભવ થતાં આગામી મે મહિનો અતિ કાળઝાળ બની રહેવાની ભીતી સેવાઈ રહી છે.બપોરના સમયે ગરમ પવન સાથે લૂ વાતી હોવાથી લોકોએ ઘરે, કચેરી કે ધંધા-રોજગારની જગ્યાએથી બપોરના સમયે બહાર નીકળવાનું ટાળી રહ્યા છે. તંત્ર દ્વારા હીટવેવ સામે જરૂરી પગલા લેવા તેમજ લોકોને સાવધ રહેવાની અપીલ કરાઈ છે. હાલની ગરમી જાતાં નજીકના દિવસોમાં હીટવેવની ભારે અસરથી તંત્રને એલર્ટની સ્થિતિમાં આવી જવા આદેશો અપાયા છે. વિકાસના નામે હરીયાળી,વૃક્ષોનાં આડેધડ નાશથી પાટનગરમાં ગરમીનો પ્રકોપ વધતાં નગરજનોને પારાવાર મુશ્કેલીનો સામનો કરવો પડી રહ્યો છે..!